open-index/open-wikipedia-markdown huggingface dataset:
Polymerointi

**Polymeroinnissa** raaka-aineen pienet molekyylit (monomeerit) yhdistyvät katalyyttien vaikutuksesta isoiksi polymeerimolekyyleiksi. Muoveilla on korkea polymeraatioaste, eli niiden jokainen molekyyli (polymeeriketju) on muodostunut 1&nbsp;000–100&nbsp;000 pienestä molekyylistä (monomeerista). 

Tyypillisiä polymerointireaktioita ovat alkeenien additiopolymerointi ja polykondensaatio, jossa dioli tai diamiini reagoi dikarboksyylihapon (tai esterin) kanssa, jolloin muodostuu esteri- tai amidisidoksia sisältävä kondensaatiopolymeeri. 

Additiopolymeerien lähtöaineet ovat alkeeneja. Kun alkeenimonomeerit liittyvät yhteen niiden kaksoissidokset aukeavat. Käynnistyäkseen reaktio tarvitsee aloitekatalyytin sekä yleensä vielä toisen katalyytin nopeuttamaan reaktiota. Polymerointireaktion aloitekatalyyttinä (initiaattorina) voi toimia esim. bentsoyyliperoksidi, joka hajoaa bentsoyylioksiradikaaleiksi. Bentsoyylioksiradikaali reagoi ensin alkeenin kanssa ja reaktio jatkuu ketjureaktiona, jossa syntyy pitkiä hiiliketjuradikaaleja. Päätereaktiossa hiiliketjuradikaalit yhtyvät polymeeriketjuksi. Additiopolymeerit ovat yleensä kestomuoveja. Eräs esimerkki polyadditiosta on polyeteenin valmistus eteenistä. 

Polykondensaatiossa (askelpolymeroinnissa) kondensaatiopolymeerit syntyvät useita funktionaalisia ryhmiä, yleensä hydroksyyli-, amino- ja karboksyyliryhmiä sisältävien molekyylien liittyessä yhteen kondensaatioreaktiolla. Tällaisia yhdisteitä ovat esimerkiksi diolit (sisältävät kaksi hydroksyyliryhmää), diamiinit (sisältävät kaksi aminoryhmää) ja dikarboksyylihapot (sisältävät kaksi karboksyyliryhmää). Kondensaatiopolymeerejä ovat polyesterit, joita valmistetaan esteröimällä dihappoja diolien kanssa. Eräs tavallinen polyesteri on Dacron, jota valmistetaan dimetyylitereftalaatista ja etyleeniglykolista. Kondensaatiopolymeroinnilla valmistetaan myös polyamideja, joista tunnetuin on nailon.
Laventaminen

**Laventaminen** tarkoittaa murtoluvun osoittajan *a* ja nimittäjän *b* kertomista samalla nollasta eroavalla luvulla *c*. Lavennetun murtoluvun osamäärän arvo ei muutu, sillä se voidaan esimerkiksi palauttaa entiseen muotoonsa supistamalla.

Laventava luku merkitään murtoluvun vasempaan yläindeksiin, ja lisätään oikea sulku:

\frac{^{c)}a}{b} = \frac{c \cdot a}{c \cdot b}

Esimerkki laventamisesta:

\frac{^{2)}2}{3} = \frac{2 \cdot 2}{2 \cdot 3} = \frac{4}{6}

Esimerkiksi murtolukujen yhteen- ja vähennyslaskuissa lavennetaan murtoluvut samannimisiksi laskuoperaation suorittamiseksi:

\frac{^{2)}2}{3} + \frac{1}{6} = \frac{4}{6} + \frac{1}{6} = \frac{5}{6}

## Lähteet

* Ravila, Paavo et al. 1963. Otavan Iso tietosanakirja, Helsinki: Otava.
* Holopainen, Paavo E., Outinen, Hannu. 1960. Teknillisen koulun algebra. Helsinki: WSOY.

## Lähteet
Lohjan Kaikkien pyhien tsasouna

**Kaikkien pyhien tsasouna** on Lohjalla, Metsolan hautausmaalla sijaitseva Helsingin ortodoksisen seurakunnan tsasouna eli rukoushuone. Rakennuksen on suunnitellut Sakari Siitonen, ja se valmistui vuonna 1995, pääosin talkootyönä. Lohja kuuluu Helsingin ortodoksisen seurakunnan alueeseen.

## Lähteet

## Aiheesta muualla

* Kaikkien pyhien tsasouna Lohjan kaupungin sivuilla
Jättiläismuurahaiskäpy

**Jättiläismuurahaiskäpy** (*Manis gigantea*) on kahdeksasta muurahaiskävystä suurin ja siis myös heimonsa *Manidae* ja sukunsa *Manis* suurin laji. Se elää Länsi- ja Keski-Afrikassa Senegalista Ugandaan ja Kongon demokraattiseen tasavaltaan.

Jättiläismuurhaiskävyt elävät noin 20-vuotiaksi.

## Ulkonäkö
Jättiläismuurahaiskävyillä on pieni pää, pitkä ja kapea kuono sekä jopa 70 senttiä pitkä kieli. Jättiläismuurahaiskäpy omistaa erittäin vahvat takajalat, jotta se pystyy kävelemään kahdella jalalla. Osittain tässä auttaa myös eturaajojen pitkät kynnet. Jättiläismuurahaiskävyn vartalon suojana on suomuinen panssari, eikä sillä ole muita karvoja kuin silmäripset. Jättiläismuurahaiskävyllä ei ole hampaita.

## Elintavat

### Ravinto
Jättiläismuurahaiskävyt syövät vain termiittejä ja muurhaisia. Ne murtavat termittikeon vahvoilla eturaajoillaan ja nappaavat termiitit suuhunsa kielellään.

### Sosiaalisuus ja lisääntyminen
Jättiläismuurahaiskävyt elävät pääsääntöisesti yksin, mutta naaraat saattavat kulkea poikasensa kanssa. Poikaset syntyvät noin puolikiloisena suomut pehmeinä, mutta ne kovettuvat jo ensimmäisen elinpäivän aikana. Naaras imettää kolmisen kuukautta ja poikanen oppii itse syömään muurahaisia noin kuukauden ikäisenä. Vaaran uhatessa poikanen hyppää matalaksi ja emo käpertyy sen ylle suojaksi.

## Ihmistoiminta
Muurahaiskäpyjä metsästetään erityisesti niiden lihan takia, mutta myös siitä valmistettavia seoksia varten, joiden uskotaan karkottavat pahoja henkiä. Lisäksi suomujen polttaminen häätää leijonat karjan luota. Jättiläismuurahaiskäpy on harvinaistumassa metsästyksen ja metsien hävityksen takia.

## Lähteet

* 

### Viitteet

## Aiheesta muualla
*BBC:n sivu jättiläismuurahaiskävystä
Betty Heukels

**Elisabeth (”Betty”) Anna Heukels** (s. 25. helmikuuta 1942 Rotterdam) on alankomaalainen uimari. Hän voitti EM-kilpailuissa 1966 kultaa 400 metrin sekauinnissa Euroopan-ennätysajalla 5.25,0. Neljä vuotta aiemmin hän sijoittui EM-kilpailuissa 200 metrin rintauinnissa neljänneksi. Tokion kesäolympialaisissa 1964 hän oli  400 metrin sekauinnissa kuudes.

Heukels on naimisissa vesipalloilija Hans Woudan kanssa.

## Lähteet

## Aiheesta muualla
Goodyear

**The Goodyear Tire & Rubber Company ** on yhdysvaltalainen rengasvalmistaja. Yrityksen perusti Frank Seiberling vuonna 1898. Goodyear on maailman kolmanneksi suurin rengas- ja kumiyritys Bridgestonen ja Michelinin jälkeen. Kumitehtaat tekevät renkaita autoihin, lentokoneisiin ja raskaisiin laitteisiin. Yhtiö on nimetty vulkanoidun kumin keksijän Charles Goodyearin mukaan.

Finnwatchin vuonna 2012 tekemän selvityksen mukaan Goodyearin tehtaalla Malesiassa työntekijät tekevät kohtuuttoman pitkiä työvuoroja ja saavat hyvin alhaista palkkaa.

## Moottoriurheilu

Goodyear toimitti renkaita muun muassa Formula 1 -sarjaan vuodesta 1965 vuoteen 1998 asti. Formula 1 -sarjan rengasvalmistajista Goodyear on menestynein.

### Formula 1 -saavutukset Goodyearin renkailla
* Lähdöt: 494 	
* Voitot: 368 	
* Kuljettajien maailmanmestaruus: 25 kertaa
* Valmistajien maailmanmestaruus: 26 kertaa

## Lähteet

## Aiheesta muualla

*Goodyearin sivusto
Keuhkolaskimo

**Keuhkolaskimoita** () on neljä (vasemmasta ja oikeasta keuhkosta tulee molemmista kaksi keuhkolaskimoa) ja ne kuuluvat pieneen verenkiertoon. Ne ovat keuhkoista tulevia laskimoita, jotka tuovat hapettuneen veren sydämelle laskemalla verensä vasempaan eteiseen. Sydämestä keuhkolaskimoiden veri jatkaa suureen verenkiertoon. Sikiöllä verenkierto ohittaa pienen verenkierron, koska keuhkot eivät vielä ole toiminnassa, joten keuhkolaskimoiden toiminta alkaa vasta vauvan ensimmäisestä hengenvedosta.
Oikeusaputoimisto

**Oikeusaputoimisto** on Suomen valtion oikeushallintoon kuuluva toimielin, joka hoitaa julkisen oikeusavun tehtäviä. Oikeusaputoimistot kuuluvat hallinnollisesti oikeusministeriön alaisuuteen osana oikeuspalveluvirastoa.

Suomessa on 23 alueellista oikeusaputoimistoa (vuonna 2025), jotka on yleensä sijoitettu käräjäoikeuksien sijaintipaikkakunnille. Niissä työskentelee noin 220 oikeusavustajaa ja saman verran toimistohenkilökuntaa (vuonna 2012). Toimistojen määrä on vähentynyt vuosien 2013 ja 2014 aikana oikeusministeriön antaman asetuksen myötä. Toimistoilla on yhteensä 173 toimipistettä (vuonna 2014). Vuosittain käsitellään noin 50&nbsp;000 oikeusapuasiaa (vuonna 2012).

Oikeusaputoimistot hoitavat julkiseen oikeusapuun liittyviä hallinnollisia tehtäviä. Ne käsittelevät oikeusapua koskevat hakemukset ja tekevät sitä koskevat päätökset. Muissa kuin tuomioistuimissa käsiteltävissä asioissa ne myös tekevät oikeusavusta maksettavia korvauksia koskevat päätökset.

Oikeusaputoimistojen palveluksessa olevat lakimiehet eli julkiset oikeusavustajat antavat julkiseen oikeusapuun oikeutetuille oikeudellista neuvontaa sekä hoitavat toimeksiantoja tuomioistuimissa. Oikeusaputoimistot tekevät myös päätökset yksityisen avustajan määräämisestä tuomioistuinasian asianosaiselle. Tuomioistuinasioissa voi siis valita lakimiehen joko oikeusaputoimistosta tai yksityisestä asianajo- tai lakiasiaintoimistosta.

Julkiset oikeusavustajat ovat toimeksiantoja suorittaessaan itsenäisiä ja riippumattomia samalla tavoin kuin asianajajat. Useat julkisista oikeusavustajista ovatkin Suomen Asianajajaliiton jäseniä ja siten oikeutettuja käyttämään asianajajan ammattinimikettä.

Oikeusaputoimistojen tehtäviin kuuluu vuoden 2019 alusta myös talous- ja velkaneuvonta .

## Lähteet

## Aiheesta muualla
* Valtion oikeusaputoimistot Oikeusministeriö
Detroit Lions

**Detroit Lions** on yhdysvaltalainen NFL:ssä pelaava amerikkalaisen jalkapallon seura. Se pelaa National Football Conferencen pohjoisessa divisioonassa, NFC Northissa. Seuran kotipaikka on Detroitissa Michiganin osavaltiossa.

Aiemmin Portsmouth Spartans -nimellä tunnettu joukkue aloitti liigassa vuonna 1930 ja pelasi kotiottelunsa Portsmouthissa Ohion osavaltiossa. Suuren laman vuoksi joukkue muutti Detroitiin vuonna 1934.

Lions on voittanut liigamestaruuden neljä kertaa (1935, 1952, 1953, 1957), muttei ole voittanut vielä Super Bowlia. Viime vuosikymmeninä joukkue ei ole juuri menestynyt. Pohjanoteerauksena joukkue hävisi kaudella 2008 kaikki ottelunsa. Joukkueen tunnettuja pelaajia ovat olleet muun muassa Bobby Lane, Dick Lane, Lem Barney, Barry Sanders sekä Calvin Johnson.

## Historia
### Perustaminen Detroitissa
1920-luvulla Detroitissa tehtiin kolme epäonnistunutta yritystä perustaa ammattilaisjalkapallojoukkue, mutta laji sai pysyvän jalansijan kaupungissa vuonna 1934. Tuolloin Detroitin radiojohtaja George A. Richards osti Portsmouth Spartansin (Ohio) 8&nbsp;000 dollarilla (tuohon aikaan valtava summa) ja siirsi franchising-oikeuden Motor Cityyn. Joukkue nimettiin uudelleen Detroit Lionsiksi.
* **7**: Dutch Clark
* **20**: Lem Barney, Barry Sanders, Billy Sims
* **22**: Bobby Layne
* **37**: Doak Walker
* **56**: Joe Schmidt
* **85**: Chuck Hughes

### Pro Football Hall of Fame -pelaajat
Detroit Lionsin joukkueesta on valittu 22 pelaajaa Pro Football Hall of Fameen:

* Lem Barney
* Jack Christiansen
* Earl Clark
* Lou Creekmur
* Curley Culp
* Bill Dudley
* Frank Gatski
* John Henry Johnson
* Calvin Johnson
* Alex Karras
* Dick Lane
* Yale Lary
* Bobby Layne
* Dick LeBeau
* Ollie Matson
* Hugh McElhenny
* Barry Sanders
* Charlie Sanders
* Joe Schmidt
* Dick Stanfel
* Doak Walker
* Alex Wojciechowicz

## Lähteet
Panssarimonnit

**Panssarimonnit** (Callichthyidae) on monnikalojen (Siluriformes) lahkoon kuuluva kalaheimo.

## Alaheimot ja suvut
Panssarimonnit jaetaan kahteen alaheimoon:

Aitopanssarimonnit Callichthyinae
**[[Callichthys]]*
*Ritarimonnit *Dianema*
*Rantamonnit *Hoplosternum*
**[[Lepthoplosternum]]*
*Haarniskamonnit *Megalechis*

Monniset Corydoradinae:
*Sukuryhmä (tribus) Aspidoradini
** Soukkamonniset *Aspidoras*
***[[Scleromystax]]*
*Sukuryhmä (tribus) Corydoradini
** Monniset *Corydoras*

Aiemmin omana sukunaan olleet vihermonniset (*Brochis*) on yhdistetty Corydoras-sukuun.

## Katso myös
* Luettelo panssarimonneista

## Lähteet

## Aiheesta muualla
*
Valkopilkkahai

**Valkopilkkahai**, aikaisemmalta nimeltään **valkotäplähai** (*Carcharhinus longimanus*) on suurikokoinen ulappavesien hailaji, joka elää kaikissa maailman lämpimissä merissä.

Valkopilkkahain ruumis on roteva ja sillä on luonteenomaisen pitkät rintaevät ja pitkä, pyöreäkärkinen selkäevä. Evien päät ovat lajinimen mukaisesti valkoiset. Lajin tieteellinen nimi *longimanus* taas viittaa evien pituuteen. Kala tulee sukukypsäksi vajaan parin metrin mittaisena ja kasvaa yleensä kolmimetriseksi, suurimmat tavatut ovat olleet lähes nelimetrisiä.

Valkopilkkahai elää kaikkialla valtamerten ulapoilla, missä lämpötila on yli 18 °C; runsaimmillaan se on 20–28 °C:ssa vesissä. Se liikkuu pintavesissä alle 150 metrin syvyydessä. Laji on vivipaarinen eli se synnyttää eläviä poikasia, 1–15 poikasta kerrallaan. Parittelu tapahtuu alkukesästä ja kantoaika on vuoden mittainen.

Valkopilkkahai syö pääasiassa luukaloja ja mustekaloja. Muukin ravinto kelpaa ja sen tiedetään syöneen myös keihäsrauskuja, merikilpikonnia, merilintuja, kotiloita, äyriäisiä, valaiden ulosteita ja laivoista mereen heitettyjä roskia. 
	

Valkopilkkahai ui yleensä rauhallisesti ravintoa etsien mutta saaliin havaitessaan se on peloton, määrätietoinen ja aggressiivinen. Se on yksi neljästä useimmin ihmisen kimppuun hyökkäävästä hailajista ja sen uskotaan koituneen lukuisten haaksirikkoisten kohtaloksi. Esimerkiksi Jacques Cousteau on luonnehtinut sitä vaarallisimmaksi kaikista hailajeista. 

Valkopilkkahain lihaa on käytetty ihmisravintona niin tuoreena, savustettuna, kuivattuna kuin suolattuna; myös sen nahkaa ja maksaöljyä hyödynnetään kaupallisesti. Valkopilkkahaita saadaan enimmäkseen muun kalastuksen sivusaaliina. Erityisesti sen evät ovat kysyttyä haineväkeiton raaka-ainetta; ne otetaan talteen vaikka ruho jätettäisiin käyttämättä. Tämä on johtanut kantojen romahtamiseen. 

Valkopilkkahai on historiallisesti ollut trooppisten merien yleisimpiä hailajeja, mutta sen määrä on laskenut niin hälyttävästi 1900-luvun puolivälin jälkeen, että Kansainvälinen luonnonsuojeluliitto IUCN on luokitellut lajin maailmanlaajuisesti äärimmäisen uhanalaiseksi.

## Lähteet

## Aiheesta muualla
* ITIS: ''Carcharhinus longimanus'' 
* University of Michigan, Animal Diversity Web (ADW): ''Carcharhinus longimanus'', Nigano shark
Kollageenisyy

**Kollageenisyyt** ovat kaikkialla tukikudoksessa (erityisen runsaasti jänteissä, nivelsiteissä ja jännekalvoissa) esiintyviä syitä, joilla on suuri vetolujuus syyn suunnassa. Kollageenisyiden (tyyppi I) esiasteen, prokollageenin, erittää tukikudoksen soluväliaineeseen fibroblasti, jonka samaan aikaan erittynyt entsyymi muokkaa tropokollageeniksi. Tropokollageenien asettuessa peräkkäin ja vierekkäin muodostuu kollageenisyy. Yksittäiset syyt muodostavat monesti kimppuja joista muun muassa verinahka ja jänteet suurimmaksi osin koostuvat.

Kollageenisäietyyppejä on monta. Esimerkiksi rustokudoksessa on sille ominaisia kollageenisäikeitä (tyyppi II). Ja lisäksi on verkkosäikeitä eli retikuliinisäikeitä (kollageeni tyyppi III). Verkostoksi asettuneet säikeet tukevat soluja muun muassa rasvakudoksessa ja imukudoksessa. 

## Katso myös

* Kollageeni
Rhûn

**Rhûn** (sindaria, ) on maa J. R. R. Tolkienin luomassa Keski-Maan fantasiamaailmassa. Se sijaitsee Mordorista itään, ja sieltä ovat lähtöisin Mordorin joukkoihin liittyneet itäläisten sotilaat. Sormuksen sodan jälkeen Aragorn johti Gondorin ja Rohanin joukot Rhûniin. Itäläiset olivat pahoja miehiä, jotka taistelivat Sauron Suuren puolesta.
Psyko

**Psyko** voi tarkoittaa seuraavia:

## Kirjat
* *[[Psyko (romaani)|Psyko]]*, Robert Blochin romaani vuodelta 1959
* *[[Psyko II (romaani)|Psyko II]]*, Robert Blochin romaani vuodelta 1982
* *[[Psycho House]]*, suomentamaton Robert Blochin kirjasarjan jatko-osa vuodelta 1990

## Elokuvat
* *[[Psyko (elokuvasarja)|Psyko]]*, Robert Blochin romaaniin perustuva elokuvasarja, jonka osia ovat:
** *[[Psyko (vuoden 1960 elokuva)|Psyko]]*, Alfred Hitchcockin elokuva vuodelta 1960
** *[[Psyko II]]*, vuoden 1983 elokuva, joka on jatkoa Hitchcockin elokuvalle
** *[[Psyko III]]*, vuoden 1986 elokuva, joka on jatkoa vuoden 1983 *Psyko II* -elokuvalle
** *[[Psyko IV: The Beginning]]*, vuoden 1990 elokuva, joka on jatkoa vuoden 1986 *Psyko III* -elokuvalle
* *[[Psyko (vuoden 1998 elokuva)|Psyko]]*, vuoden 1998 uudelleenfilmatisointi Hitchcockin vuoden 1960 elokuvasta.

## Muita merkityksiä

* Psyko, Paajasen studioalbumi vuodelta 1979
* Tohtori Psyko, *Cyril Psycho*, superroisto DC Comicsin sarjakuvissa.
Bore II

**Bore II** voi tarkoittaa seuraavia laivoja:
*Saattaja Aura II
*S/S Silja II
*S/S Aallotar
*S/S Bore II, upposi 1915 Helsingin Eteläsatamassa, myytiin 1916 Venäjälle
*Bore II (1938), luovutettiin sotakorvauksena Neuvostoliittoon (nimet Petrodvoretz, Petrodvorets)
Mikko Tulokas

**Mikko Juhani Tulokas** (7. tammikuuta 1946 Tuulos – 24. heinäkuuta 2021 Helsinki) oli suomalainen lakimies.

## Ura
Tulokas valmistui oikeustieteen kandidaatiksi 1969, lisensiaatiksi 1972 ja tohtoriksi Helsingin yliopistosta vuonna 1979. Hän sai varatuomarin arvon vuonna 1973 auskultoituaan Hauhon tuomiokunnassa.

Tulokas toimi vuosina 1969–1992 asianajajana eri asianajotoimistoissa, vuodesta 1971 alkaen osakkaana. Välillä hän kuitenkin toimi Helsingin yliopiston siviilioikeuden vt. assistenttina, yliassistenttina ja apulaisprofessorina sekä Helsingin kauppakorkeakoulun ylimääräisenä opettajana 1975–1977. Hän toimi kilpailuneuvoston puheenjohtajana vuosina 1992–2002. 

Tulokas oli vuosina 1986–1993 Suomen Asianajajaliiton julkaiseman *[[Defensor Legis]]* -lehden päätoimittaja. Hän on kirjoittanut lukuisia oikeustieteellisiä artikkeleita eri julkaisuihin pääosin prosessioikeuden ja kuljetusoikeuden alueilta.

Tulokas nimitettiin korkeimman oikeuden jäseneksi 1. toukokuuta 1992 alkaen. Julkisuudessa esiintyneiden tietojen mukaan Tulokas oli vuonna 2005 ehdokkaana korkeimman oikeuden presidentiksi, mutta häntä ei valittu. Hän jäi eläkkeelle korkeimmasta oikeudesta keväällä 2012.

Korkeimman oikeuden jäsenenä Tulokas tuli tunnetuksi mielipiteitä herättäneiden näkemysten esittäjänä. 

Hänen puolisonsa oli oikeustieteen tohtori, professori Lena Sisula-Tulokas (1980-).

## Tupakkateollisuuden asianajajana
Tulokas toimi myös tupakkayhtiöiden asianajajana kanteissa, joissa savukkeiden polttajat olivat yrittäneet saada oikeusteitse korvauksia kärsimistään terveydellisistä haitoista. Tulokas toimi Pentti Ahon jutussa Rettigin palkkaamana. Tulokas konsultoi yhdysvaltalaista asianajajaa James Gooldia, joka oli yhdysvaltalaisen tupakkateollisuuden tärkeimpiä oikeudenkäyntistrategeja.

## Välimiesoikeustapaus
*[[Helsingin Sanomat]]* kertoi vuonna 2011 Tulokkaan ottaneen vastaan välimiespalkkioita salaisilta tahoilta vuonna 2010. Verotiedoista käy *Helsingin Sanomien* mukaan ilmi Tulokkaan ottaneen salaisilta tahoilta vastaan 370 000 euron välimiespalkkion, joka oli kolminkertainen hänen 121 000 euron virkapalkkaansa verrattuna. Tulokas oli *Helsingin Sanomien* mukaan kerännyt välimiespalkkioita vuosikausia ratkomalla yritysriitoja välimiesmenettelyissä. Isojen sivutulojen maksamista Suomen korkeimmille oikeusvallan käyttäjille oli arvosteltu, koska juttujen sisältö ja osapuolet olivat olleet salaisia, *Helsingin Sanomat* kertoi. Ongelmana oli *Helsingin Sanomien* mukaan se, etteivät kansalaiset saaneet tietää, minkä yrityksen palkkioilla tuomarit rikastuvat. Kun samat tuomarit ratkovat virkavastuullaan olevia riitoja korkeimmassa oikeudessa, ei kytkennöistä saada tietoa.

## Lähteet
### Henkilötiedot
* Mikko Tulokkaan Curriculum vitae. 

### Viitteet

## Kirjallisuutta
* *Korkein oikeus 75 vuotta.* Lakimiesliiton kustannus 1993. 

## Aiheesta muualla
* Mikko Tulokkaan muistokirjoitus Helsingin Sanomissa
Alex Delvecchio

**Alexander Peter ”Fats” Delvecchio** (4. joulukuuta 1931 Fort William, Ontario – 1. heinäkuuta 2025) oli kanadalainen jääkiekkoilija, joka myöhemmin toimi valmentajana ja joukkueen johtotehtävissä.

Amerikanitalialainen Delvecchio siirtyi junioriliigojen jälkeen Detroit Red Wingsiin National Hockey Leagueen kaudeksi 1951–1952. Hän auttoi uutta seuraansa saman tien voittamaan Stanley Cupin.

NHL:ssä pelaamillaan 22 kaudella Delvecchio nähtiin niin keskushyökkääjänä kuin vasempana laitahyökkääjänäkin. Hän oli niin sanotun *Production line* -ketjun keskushyökkääjä ketjukavereinaan Gordie Howe ja Ted Lindsay. Pelaajista, jotka ovat urallaan edustaneet vain yhtä NHL-seuraa, Delvecchio on toisena otteluiden määrässä. Vain niin ikään Detroitissa pelannut Nicklas Lidström pelasi enemmän otteluita ainoassa seurassaan kuin Delvecchio. Delvecchio voitti Lady Byng Trophyn kolmesti.

Delvecchio lopetti pelaajauransa 1973 ja oli tuolloin toiseksi eniten NHL-otteluja pelannut sekä myös maratontilaston kakkonen syötöissä ja pistetilastossa. Delvecchio toimi kaksi kautta Detroitin päävalmentajana ja sittemmin General Managerina, kunnes 1977 siirtyi liike-elämään.

## Saavutuksia ja palkintoja
* kolme Stanley Cupia Detroit Red Wingsissä 1952, 1954 ja 1955
* NHL:n kakkostähdistössä 1953 (keskushyökkääjänä) ja 1959 (vasempana laitahyökkääjänä)
* pelasi NHL:n All Star -ottelussa kolmetoista kertaa: 1953, 1954, 1955, 1956, 1957, 1958, 1959, 1961, 1962, 1963, 1964, 1965 ja 1967 (kuudenneksi eniten kaikista pelaajista)
* joukkueensa Detroitin kapteenina 12 vuotta 
* valinta Hockey Hall of Fameen 1977
* 1998 hän oli sijalla 82 The Hockey News -lehden 100 suurimman pelaajan listalla

## Tilastot

## Katso myös
* Luettelo Hockey Hall of Famen jäsenistä
* Luettelo 1000 tehopistettä saavuttaneista NHL-pelaajista
* The Hockey Newsin luettelo 100 parhaasta NHL-pelaajasta

## Lähteet
* 
* tilastot legendsofhockey.com

### Viitteet
Lippoaminen

**Lippoaminen** (myös lippokalastus) on kalastustapa, jossa pyyntiväline on pitkän varren päässä oleva ohuesta verkosta kudottu haavi eli lippo, jota kuljetetaan myötävirtaan joen pohjan tuntumassa. Siian uidessa virtaa ylös se ui lippoon. Lippoajan on tunnettava joen pohja erittäin hyvin. Lippoamista käytetään myös kuoreen ja nahkiaisen pyynnissä.
Elastiinisäie

**Elastiinisäie** eli kimmosäie on tukikudoksessa sijaitseva proteiinikompleksi, joka muodostuu kahdesta erillisestä proteiinista: elastiinista ja fibrilliinistä. Muita tukikudoksen säierakenteisia proteiineja ovat kollageeni ja retikuliinisäikeet. Dermiksessä olevat elastiinisäikeet ovat vastuussa ihon joustavista ominaisuuksista. Ne toimivat samankaltaisissa tehtävissä myös suurten verisuonien ja keuhkoputkien seinämässä. Elastiinikuidut voivat venyä moninkertaiseksi ja taas nopeasti palata alkuperäiseen pituuteensa kun jännitys laukeaa. Myös elastiset säikeet muodostavat isompia kimppuja eli kimmosyitä.

Tukikudoksen säikeitä ympäröi valkuaisaineiden ja polysakkaridien muodostama hyytelömäinen aine, joka vastaa ihon oikeasta kosteudesta ja mekaanisesta tuesta.
Kukkola

**Kukkola** voi tarkoittaa seuraavia:

### Paikkoja
* Kukkola, kylä Viipurin piirissä Leningradin alueella, entisessä Antreassa
* Kukkola, kylä Kortesjärvellä
* Kukkola, kylä Lappeenrannassa
* Kukkola, kylä Pälkäneellä
* Kukkola, kylä Torniossa
* Kukkola, alue Turussa
* Kukkola, Joensuussa sijaitseva historiallinen maatila, jota ministeri Antti Kukkonen viljeli
* Kukkolan kartano, kartano Lempäälässä
* Kukkola, pientaajama Ruotsissa Haaparannan kunnassa
* Neittävän entinen nimi oli Kukkolan kylä
* 

### Henkilöitä
* Jani Kukkola (s. 1986), suomalainen salibandyn pelaaja
* Katja Küttner, o.s. Kukkola (s. 1971), suomalainen näyttelijä
* Timo Kukkola (s. 1938), kirjailija ja kääntäjä

### Muut
* Kukkola-yhtiöt, rovaniemeläinen tavarankuljetusyhtiö
* *[[Kukkola (albumi)|Kukkola]]*, Suomen Tullin albumi vuodelta 2016
Vari (eläin)

**Vari** (*Varecia variegata*) on Madagaskarilla elävien makien heimoon kuuluva eläinlaji. Varin vartalo on 60&nbsp;cm pitkä, samoin sen häntä. Vari elää saaren koillis- ja itäosien sademetsissä ja erottuu pitkän kaulusröyhelönsä ja mustavalkoisen sekä ruskean tai ruskeanpunaisen värityksensä ansiosta.

Vari on taitava kiipeilijä ja aktiivinen yleensä hämärässä ja alkuyöstä, jolloin se syö hedelmiä, lehtiä ja puunkuorta. Se laskeutuu vain harvoin maanpinnalle.

Marraskuussa naaras synnyttää yhdestä kolmeen poikasta puunkolossa tai oksanhaarassa olevaan pesään, joka on vuorattu emon oman turkin karvoilla. Kantoaika on 99–102 vuorokautta.

## Lähteet

## Aiheesta muualla
* Laji.fi: Vari (''Varecia variegata'')
* iNaturalist: Vari (''Varecia variegata'')
* ITIS: ''Varecia variegata'' 
* UniProt: Taxonomy - ''Varecia variegata'' (Black-and-white ruffed lemur) (''Lemur variegatus'') 
* Global Biodiversity Information Facility (GBIF): ''Varecia variegata'' 
* University of Michigan, Animal Diversity Web (ADW): ''Varecia variegata'', variegated lemur 
* ARKive - kuvia ja elokuvapätkiä varista
Gloria Stuart

**Gloria Stuart** (**Gloria Frances Stewart**, ) oli yhdys­valtalainen elo­kuva­näyttelijä ja taiteilija.

## Ura

Stuart muutti nimensä aloittaessaan näyttelemisen, ilmeisesti koska Stuart lyhyempänä mahtuisi paremmin mainos­tauluihin.

Suoritettuaan opinnot loppuun hän solmi sopimuksen Universal Studios -elo­kuva­studion kanssa vuonna 1932. Hänet valittiin vuonna 1932 yhdeksi kolmesta­toista WAMPAS Baby Starsista, lupaavasta nuoresta näyttelijästä, ja hän oli Screen Actors Guildin perustaja­jäsen.

Sodan aikana Stuart kiersi maata näyttelijänä, mutta myös teki sairaala­vierailuja ja teki muita vapaa­ehtois­töitä. Hän järjesti suurellisia illallisia Garden of Allah -ravintolassa Hollywoodissa käyttäen säännösteltyjä ruoka­tarvikkeita luovalla tavalla.

Sodan jälkeen hänen suosionsa ja elo­kuva­tähden uransa nousi ja hänet pyydettiin useisiin elo­kuviin.

Hän näytteli useissa televisio­sarjoissa ja elo­kuvissa, joita olivat *[[Rikas tyttöraukka]]* (1936), *[[Rebekka (vuoden 1938 elokuva)|Rebekka]]* (1938), *[[Vuosi huipulla]]* 1982 ja *[[Murhasta tuli totta]]* (2001).

Vanhemmalla iällä häntä pyydettiin Hollywoodiin näyttelemään sata­vuotiasta Rose Dawsonia elo­kuvaan *[[Titanic (vuoden 1997 elokuva)|Titanic]]*. Roolin myötä hän sai valtavan suosion ja oli ehdolla parhaan nais­sivu­osan Oscar-palkinnon saajaksi.

## Yksityiselämä

Stuart meni naimisiin käsi­kirjoittaja Arthur Sheekmanin kanssa Vuonna 1934, ja he saivat tyttären Sylvian. Vuonna 1939 Stuart ja Sheekman lähtivät kiertämään maailmaa, mutta samana vuonna syttynyt toinen maailmansota pakotti heidät palaamaan takaisin Yhdysvaltoihin.

Stuart kuoli 26.&nbsp;syys­kuuta 2010 100-vuotiaana keuhkosyöpään, joka oli todettu viisi vuotta aikaisemmin. Hän oli aiemmin selvinnyt rinta­syövästä.

## Lähteet

## Aiheesta muualla
Juice ja Mikko

**Juice ja Mikko** on Juice Leskisen ja Mikko Alatalon yhteisalbumi vuodelta 1975. CD-versio levystä ilmestyi vuonna 1992.

Albumin tunnetuimmat kappaleet ovat Alatalon säveltämä ja Leskisen sanoittama ”Klovni heittää veivin” sekä Leskisen kirjoittama ja tulkitsema ”3.30”. Jälkimmäinen kappale sisältää kuuluisan kitarasoolon, jonka Petteri Salminen soitti käyttäen plektrana 50:n pennin kolikkoa.

Seuraava Juice ja Mikko -albumi, *[[Senaattori ja boheemi]]*, ilmestyi vasta vuonna 2004.

## Kappaleet
**A-puoli**
# 
# 
# 
# 
# 

**B-puoli** 
# 
# 
# 
# 
# 
# 

## Kokoonpano
* Juice Leskinen – laulu
* Mikko Alatalo – laulu, 12-kielinen akustinen, huuliharppu
* Petteri Salminen – Stratocaster-sähkökitara, 6- ja 12-kieliset akustiset kitarat, valssipiano, 50-penninen
* Jarno Sinisalo – urut, piano, sähköpiano
* Juuso Nordlund – sähköbasso, akustinen kitara
* Juke Aronen – rummut, lyömäsoittimet
* Otto Donner – tuottaja, auktoriteetti, string system, klavinetti

Samainen kokoonpano säesti myös Leskisen *”[[Syksyn sävel (kappale)|Syksyn sävel]] / Vaimoni on Frankenstein”* -singlellä kitaravahvistuksena Heikki Silvennoinen.

## Lähteet
Rio Maior

**Rio Maior** on Portugalin kunta ja kaupunki Santarémin piirissä Alentejon alueella. Sen pinta-ala on noin 273 neliökilometriä ja väkiluku 22&nbsp;678 (vuonna 2024). Kunnan väestötiheys on siten 83 asukasta neliökilometrillä.

Rio Maiorin pormestari on Luís Filipe Dias. Kunnan juhlapäivä on 6. marraskuuta.

## Freguesiat

*Alcobertas 
*Arrouquelas  
*Asseiceira 
*Azambujeira e Malaqueijo
*Fráguas

*Marmeleira e Assentiz 
*Outeiro da Cortiçada e Arruda dos Pisões
*Rio Maior 
*São João da Ribeira e Ribeira de São João
*São Sebastião

## Lähteet

## Aiheesta muualla

*Kunnan internetsivut
Glenn Theodore Seaborg

**Glenn Theodore Seaborg** (19. huhtikuuta 1912 Ishpeming, Michigan, Yhdysvallat – 25. toukokuuta 1999) oli yhdysvaltalainen ydinkemisti. Hän sai vuonna 1951 Edwin Mattison McMillanin ohella Nobelin kemianpalkinnon transuraanien kemian havaintojensa ansiosta. Hänet muistetaan parhaiten työstään uraania raskaampien alkuaineiden eriyttämisestä ja tunnistamisesta. Seaborgilla oli ruotsalaiset sukujuuret.

## Kemian alalla

Seaborg hankki koulutuksensa Kalifornian yliopistossa Los Angelesin ja Berkeleyn kampuksilla. Berkeleyssä hän sai filosofian tohtorin arvonimen vuonna 1937, ja vuosina 1937–1945 hän toimi yliopiston tutkimusapulaisena, kouluttajana sekä apulaisprofessorina. Hänestä tuli kemian professori vuonna 1946, minkä jälkeen hän toimi Berkeleyssä vielä kanslerina vuodet 1958–1961.

Sodan aikana Seaborg kuului Manhattan-projektin henkilökuntaan. Myöhemmin hän kampanjoi ydinenergian rauhanomaisen käytön ja aseriisunnan puolesta.

Yhteistyökumppaneidensa kanssa Seaborg vuosien 1940–1955 aikana lisäsi kymmenen uutta alkuainetta niiden jaksolliseen järjestelmään, järjestysnumeroiltaan 94–102, sekä 106. Tunnetuin näistä on ydinvoimateollisuudesta tuttu plutonium (94). Muut Seaborgin johdolla löydetyt alkuaineet olivat amerikium, curium, berkelium, kalifornium, einsteinium, fermium, mendelevium, nobelium sekä Seaborgin itsensä mukaan nimetty seaborgium. Kaikki Seaborgin löytämät alkuaineet transaktinoidi seaborgiumia lukuun ottamatta kuuluvat aktinoideihin. Myös aktinoidien sarjan käsite ja sijainti jaksollisessa järjestelmässä lantanoidien alapuolella on Seaborgin keksintöä. Seaborgium oli vuoteen 2016 oganessonin nimeämiseen saakka ainoa alkuaine, joka on nimetty nimityshetkellä elävänä olleen henkilön mukaan.

Vuosina 1961–1971 Seaborg toimi Yhdysvaltain atomienergiakomission puheenjohtajana aikana, jolloin Yhdysvaltain ydinvoimateollisuus kehittyi kiihkeästi. Hän toimi kymmenen Yhdysvaltain presidentin neuvonantajana, aina Harry Trumanista Bill Clintoniin.

## Lähteet

## Aiheesta muualla

* Seaborg-biografia
* Nobel-palkinnon esittelypuhe professori A. Westgren
* Biography The Nobel Foundation
Keskitysleirin ruokavalio

**Keskitysleirin ruokavalio** on Juice Leskisen Juice-yhtyeen ensimmäinen albumi vuodelta 1976. Kyseessä on myös ensimmäinen albumi, jolla Leskinen laulaa itse kaikki kappaleet. Levyn ilmestyttyä Juho Juntusen piirtämä sisäpussissa oleva keskitysleirikuva sekä valokuvat Pompejin tuhkaan haudatuista ihmisistä herättivät suuren metelin, ja ne sensuroitiinkin ensimmäisen painoksen lähdettyä jo myyntiin. CD-versio levystä ilmestyi vuonna 1990.

Albumilla saksofonia soittanut ruotsalainen jazzmuusikko Ulf Andersson on soittanut muun muassa Abban kanssa.

## Kappaleet
;A-puoli
# 
# 
# 
# 
# 
# 

;B-puoli
# 
# 
# 
# 

## Kokoonpano
* Juice Leskinen – laulu
* Kaj Martin – rummut
* Juuso Nordlund – basso
* Petteri Salminen – kitara
* Eero ”Safka” Pekkonen – urut
* Ulf Andersson – saksofoni (kappaleissa "Luonas kai olla saan" ja ”Mirabilis Jalapa”)

## Lähteet
Korpikylä

**Korpikylä** voi viitata seuraaviin maantieteellisiin kohteisiin:

* Korpikylä, kylä Hollolassa.
* Korpikylä, kylä Jalasjärvellä.
* Korpikylä, kylä Joroisissa.
* Korpikylä, kylä Karviassa.
* Korpikylä, kylä Kihniöllä.
* Korpikylä, kylä Parkanossa.
* Korpikylä, kylä Pylkönmäellä.
* Korpikylä, kylä Sotkamossa.
* Korpikylä, kylä Suomussalmella.
* Korpikylä, kylä Torniossa.
* Korpikylä, kylä Tuusulassa

* Korpikylä (ven. Корпикюля), kylä Hatsinan piirissä Venäjällä
* Korpikylä, kylä luovutetun Karjalan Kivennavalla.
Korpikylä (Tornio)

**Korpikylä** on kylä Tornionjoen varrella Tornion kaupungissa Lapin maakunnassa. Kylä sijaitsee Tornion–Kolarin rautatien sekä valtatien 21 varrella, noin 35 kilometriä pohjoiseen Tornion keskustasta.
Kylän merkittävin nähtävyys on Matkakoski. Kosken korkeusero on n. 5&nbsp;metriä kilometrin matkalla. Koski on tunnettu perinteisestä lohen- ja siiankalastuksestaan lähinnä siinä käytetyn menetelmän, lippokalastuksen vuoksi. Vuoteen 1972 saakka kylä kuului Karungin kuntaan.

Matkakoski on yksi parhaana pidetyistä lohiapajista pohjoisessa suomessa. Alueen leimallisimpana viehekalastusmuotona tunnetaan ns. punttikalastus jossa käytetään rannalta kalastaessa pohjapainon ja perhon yhdistelmää.

Kylä sekä läheinen Saukkolanpää ovat muodostuneet Tornionjoen rannoille maatalouskyliksi.
Auto (albumi)

**Auto** on helsinkiläisen Sydän, sydän -yhtyeen vuonna 2005 julkaistu kolmas täyspitkä albumi. Se on samalla yhtyeen ensimmäinen levytys Pyramid -merkille tai ylipäänsä millekään levy-yhtiölle. Levy äänitettiin kokonaisuudessaan yhtyeen Vuosaaren telakalla sijaitsevalla treenikämpällä.

Yhtyeen muusta tuotannosta poiketen albumi on kokonaan akustinen, mikä on erikoista, kun otetaan huomioon sen olevan yhtyeen ensimmäinen kaupallinen julkaisu.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Soundi: 

## Lähteet
Niemenpään välisuojastuspaikka

**Niemenpään välisuojastuspaikka** () on rataosalla  lähellä Tornion Korpikylää sijaitseva välisuojastuspaikka. Se sijaitsee noin 39 kilometriä pohjoiseen Tornion rautatieasemalta ja 21 kilometriä etelään Ylitornion rautatieasemalta. Niemenpää otettiin käyttöön 15. toukokuuta 1933. Henkilöliikenne Niemenpäässä lakkautettiin 28. toukokuuta 1957, ja liikennepaikka lakkautettiin 1. joulukuuta 1957. Liikennepaikka otettiin käyttöön uudelleen noin 600 metriä pohjoisempana 4. joulukuuta 2003, kun rataosan liikenteenohjaustoiminnot siirtyivät hoidettavaksi kaukokäytöllä Oulun liikenteenohjauskeskuksesta käsin.

Liikennepaikalla on ainoastaan välisuojastuspaikalla välttämättömät rautatien opastimet, molempien kulkusuuntien pää- ja esiopastimet. Ratapihaa tai sivuraiteita ei ole.

## Lähteet

## Aiheesta muualla
*Vaunut.org: Kuvia Niemenpään välisuojastuspaikalta
Ylitornion rautatieasema

**Ylitornion rautatieasema** (, ) on Suomen rataverkolla rataosalla Tornio–Kolari sijaitseva rautatieasema. Se sijaitsee Ylitornion kunnan keskustaajamassa, noin 62 kilometriä pohjoiseen Tornion rautatieasemalta. Liikennepaikalla on ainoastaan henkilöliikennettä. Ylitornion rautatieasema avattiin liikenteelle 1927.

Ylitornion alkuperäinen asemarakennus vuodelta 1927 oli todennäköisesti Thure Hellströmin suunnittelema, kuten muutkin Tornion ja Kaulinrannan välisten asemien rakennukset. Alkuperäinen asemarakennus on purettu, ja nykyisin Ylitorniolla on enää yksinkertainen seisakekatos.

## Lähteet
Lahtikaupungin rullaluistelijat

**Lahtikaupungin rullaluistelijat** on Juice Leskisen Juice-yhtyeen toinen albumi. Se on julkaistu vuonna 1977. CD-versio levystä ilmestyi vuonna 1991. Levyn nimi on käännös Bay City Rollers -yhtyeen nimestä. Levyn nauhoitusten ylijäämäajalla nauhoitettiin suuri osa Kari Peitsamon esikoisalbumista *[[Jatsin syvin olemus]]*. 

## Kappaleet

**A-puoli**
# 
# 
# 
# 
# 

**B-puoli**
# 
# 
# 
# 
# 

## Muusikot

* Juice Leskinen – laulu
* Kaj Martin – rummut
* Juuso Nordlund – basso
* Petteri Salminen – kitara
* Eero ”Safka” Pekkonen – urut

## Lähteet
Kaulinrannan rautatieasema

**Kaulinrannan rautatieasema** (, vuoteen 1966 *Kauliranta*) on liikennepaikka Suomen rataverkolla rataosalla . Se sijaitsee Kaulinrannan kylässä Ylitornion kunnassa, noin 80 kilometriä pohjoiseen Tornion rautatieasemalta. Nykyisin liikennepaikka toimii ainoastaan välisuojastuspaikkana. Uusi välisuojastuspiste sijaitsee noin 2,5 kilometriä pohjoiseen Kaulinrannan vanhalta asemalta.

Kaulinrannan rautatieasema avattiin liikenteelle 1. syyskuuta 1928 nimellä Kauliranta, kun rautatie Torniosta Kaulinrantaan valmistui. Kaulinranta oli rataosan pääteasema aina vuoteen 1964 saakka, jolloin rautatie Kaulinrannasta Pelloon valmistui. Kaulinrannan asemarakennus valmistui vuonna 1928, ja se on todennäköisesti Thure Hellströmin suunnittelema, kuten muutkin Tornion ja Kaulinrannan välisen rataosuuden asemien rakennukset. Vuonna 1966 aseman nimeksi tuli Kaulinranta, ja samana vuonna henkilöliikenne rataosalla päättyi.

Vuonna 1970 Kaulinranta muutettiin miehittämättömäksi. Tavaraliikenne lakkautettiin vuonna 1993 ja koko liikennepaikka 15. marraskuuta 1999. Vuonna 2003 perustettiin Kaulinrannan uusi välisuojastuspiste noin 2,5 kilometriä vanhalta asemalta pohjoiseen.

## Lähteet

## Aiheesta muualla
*Finna.fi: Kuva Kaulinrannan asemarakennuksesta vuodelta 2020
Margaret Smith Court

**Margaret Smith Court** (usein **Margaret Court** tai **Maggie Court**, s. 16. heinäkuuta 1942 Albury, Uusi Etelä-Wales, Australia) on australialainen uransa lopettanut tennispelaaja. Hän on yksi kaikkien aikojen parhaita ja ylivoimaisimpia tennispelaajia naisten tenniksen historiassa. Hän on voittanut ennätykselliset 62 tenniksen grand slam -turnausta vuosina 1960–1975. Niistä 24 on kaksinpelistä, mikä on myös ennätys. Hän voitti 19 naisten nelinpelin grand slam -turnausta ja 19 sekanelinpelin grand slam -turnausta. Vuonna 1970 hänestä tuli toinen nainen, joka on ikinä päässyt grand slamiin eli voittanut kaikki grand slam -turnaukset samana vuonna. Samaan ovat pystyneet vain Maureen Connolly vuonna 1953 ja Steffi Graf vuonna 1988.

## Ura ja elämä
Court syntyi nimellä Smithien nelilapsiseen perheeseen, jonka nuorin hän oli. Hänen vanhempansa ovat Lawrence Smith ja Catherine Smith. Hän aloitti tenniksen pelaamisen kahdeksanvuotiaana. 17-vuotiaana hän voitti ensimmäisen grand slam -turnauksensa Australian avoimissa mestaruuskilpailuissa. Vuoden 1966 Wimbledonin jälkeen hän päätti lopettaa tennisuransa. Seuraava vuonna 1967 hän meni naimisiin Barry Courtin kanssa ja otti sukunimekseen Courtin. Hän palasi vuonna 1968 tenniskentille ja voitti vuonna 1970 kaikki grand slam -turnaukset. Vuonna 1971 hän hävisi Wimbledonissa loppuottelussa Evonne Goolagongille. Hänen ensimmäisen lapsensa Daniel syntyi maaliskuussa 1972. Hän lopetti kyseisenä vuonna, mutta palasi vielä samana vuonna US Openin pelaamaan. Vuonna 1974 hän sai toisen lapsensa Marikan. Hän alkoi taas pelata, mutta lopetti lopullisesti vuonna 1977, jolloin hän odotti kolmatta lastaan. Pariskunta sai neljä lasta. 

Court on voittanut kahdesti kaikki grand slamit eli kaikkiaan 12 turnausta (kaksinpelissä, nelinpelissä ja sekanelinpelissä ja ony ksi kolmesta tennispelaajasta Martina Navrátilován ja Doris Hartin lisäksi, joka on siinä onnistunut. Hän on ainoa pelaaja, joka on pystynyt kyseiseen suoritukseen kahdesti. 

Vuonna 1979 Court valittiin tenniksen Hall of Fameen. Tammikuussa 2003 Melbourne Parkin yksi tenniskentistä nimettiin hänen mukaansa Margaret Courtin areenaksi.

Nykyään hän asuu Perthissä Länsi-Australiassa ja toimii pappina perustamassaan helluntailaisessa Victory Life Centre -kirkossa..

Court on tullut tunnetuksi äärikonservatiivisista poliittisista mielipiteistään. Hän on puhunut julkisesti muun muassa Etelä-Afrikan apartheid-järjestelmän puolesta sekä vastustanut aktiivisesti seksuaalivähemmistöjen oikeuksia. Useat entiset ja nykyiset huippupelaajat ovat vaatineet hänen mukaansa nimetyn tennisareenan uudelleennimeämistä. Courtin toiminnan ovat tuominneet muun muassa Navrátilová, Billie Jean King, Rennae Stubbs ja Andy Murray.

## Lähteet

## Aiheesta muualla
Pellon rautatieasema

**Pellon rautatieasema** (*Pello*, ) on rautatieliikennepaikka Suomen rataverkolla rataosalla . Se sijaitsee Pellon kunnan keskustaajamassa, noin 121 kilometriä pohjoiseen Tornion rautatieasemalta ja noin 62 kilometriä etelään Kolarin rautatieasemalta.

## Historia
Pello avattiin liikenteelle 3. tammikuuta 1964, kun rataosuus Kaulinrannan rautatieasemalta Pelloon valmistui. Seuraavana vuonna valmistui rataosuus Pellosta Sieppijärven rautatieasemalle. Henkilöliikenne rataosalla lakkautettiin 1. joulukuuta 1966, mutta henkilöliikenne alkoi uudelleen, kun yöjunaliikenne Kolariin aloitettiin vuonna 1985. Vuonna 1972 Pelloon rakennettiin elementtirakenteinen asemarakennus.

Marraskuussa 2022 Pelloon valmistui raakapuuterminaali.

## Liikenne
Pellon rautatieasemalla on sekä henkilö- että tavaraliikennettä. Liikennepaikka on rataosan ainoa liikennepaikka, jossa junien kohtaaminen on mahdollista. Liikenteenohjaus hoidetaan kaukokäytöllä Oulussa sijaitsevasta liikenteenohjauskeskuksesta käsin.

Pellossa on yksi laituriraide, noin 760 metriä pitkä sivuraide ja kaksi pistoraidetta. Pellossa pysähtyvät rataosalla kulkevat yöjunat. Vuonna 2019 asemaa käytti noin 2&nbsp;800 matkustajaa.

## Lähteet
Sieppijärven rautatieasema

**Sieppijärven rautatieasema** () on liikennepaikka Suomen rataverkolla rataosalla . Liikennepaikka sijaitsee Kolarin kunnan Sieppijärven kylän länsipuolella, noin 162 kilometriä pohjoiseen Tornion rautatieasemalta ja noin 21 kilometriä etelään Kolarin rautatieasemalta. Sieppijärven kylälle on matkaa noin viisi kilometriä.

Rautatien rakennuksia lukuun ottamatta asema-alueen pihapiiriin ei kuulu muita rakennuksia. Liikennepaikka on jo Pellon–Kolarin radan rakennusvaiheessa vuosina 1964–1965 rakennettu syrjään kylältä ja valtatieltä 21. Rata Pellosta Sieppijärvelle avattiin liikenteelle 1. joulukuuta 1965 ja jatko Sieppijärveltä Kolariin 1. joulukuuta 1966.

Nykyisin Sieppijärven liikennepaikka toimii välisuojastuspaikkana. Liikennepaikalla on yksi sivuraide, jota käytetään ainoastaan raakapuun kuormaamiseen. Liikennepaikalla ei ole mahdollista järjestää junien kohtaamisia ilman erityistoimenpiteitä, sillä siellä ei ole sähkökääntöisiä vaihteita. Liikenteenohjaustoiminnot hoidetaan kaukokäytöllä Oulussa sijaitsevasta liikenteenohjauskeskuksesta käsin.

## Lähteet

## Aiheesta muualla
*Vaunut.org: Kuvia Sieppijärven rautatieasemalta
Rod Marinelli

**Rod Marinelli** (s. 13. heinäkuuta 1949 Rosemead, Kalifornian osavaltio) on yhdysvaltalainen amerikkalaisen jalkapallon valmentaja, joka valmentaa tällä hetkellä NFL-joukkue Chicago Bearsin organisaatiossa puolustuksen linjaa.

Marinellin valmennusura alkoi vuonna 1973 Rosemeadin (Kalifornia) high schoolin joukkueen apulaisvalmentaja. Kaksi vuotta Rosemeadissa valmentanut Marinelli valmensi vuosien 1976–1982 välillä Utahin yliopistossa, josta siirtyi Kalifornian yliopistoon yhdeksäksi vuodeksi. Sen jälkeen hän on valmentanut vielä Arizonan ja University of Southern Californian yliopistoissa.

Vuonna 1996 Marinelli siirtyi NFL-joukkue Tampa Bay Buccaneersiin, jossa toimi puolustuslinjan valmentajana kuuden kauden ajan.

18. tammikuuta 2006 Marinelli nimettiin Detroit Lionsin päävalmentajaksi. Kauden 2008 jälkeen, Detroitin hävittyä kaikki ottelunsa, Marinelli sai potkut.
Mandrilli

**Mandrilli** (*Mandrillus sphinx*) on paviaanien ja drillin sukuinen, Afrikan Kamerunin ja Gabonin metsissä elävä häntäapinalaji. Sen ruumis on 55–95&nbsp;cm:n pituinen ja häntä pieni, vain 7–10&nbsp;cm:n pituinen. Koirasmandrilli on suuri ja raskasrakenteinen ja sillä on pitkä ja uurteinen kuono, jossa on useita värisävyjä. Naaraat ovat paljon pienempiä ja niillä on naamassaan vähemmän uurteita ja värisävyjä.

## Laumaeläminen

Mandrillit nukkuvat puissa, mutta elävät maassa liikkuen 20–50 yksilön ryhmissä, joita johtaa yksi tai useampia vanhoja uroksia.

## Ravinto

Ne syövät hedelmiä, pähkinöitä, lehtiä, hyönteisiä ja pieniä selkärangattomia ja selkärankaisia eläimiä.

## Lisääntyminen

Mandrillinaaras synnyttää mihin aikaan vuodesta tahansa, useimmin kuitenkin joulu–helmikuussa. Naaras synnyttää yhden poikasen 7 ja puolen kuukauden kantoajan jälkeen.

## Lähteet

## Aiheesta muualla
*ARKive - kuvia ja elokuvapätkiä mandrillista
Juha Häyhä

**Juha Tapio Häyhä** (s. 20. huhtikuuta 1956 Jyväskylän maalaiskunta) on suomalainen oikeustieteilijä ja entinen korkeimman oikeuden jäsen.

## Ura
Häyhä valmistui Helsingin yliopistosta oikeustieteen kandidaatiksi vuonna 1979, oikeustieteen lisensiaatiksi vuonna 1988 ja oikeustieteen tohtoriksi vuonna 1996. Hän sai varatuomarin arvon vuonna 1983 toimittuaan notaarina Porvoon tuomiokunnassa.

Häyhä työskenteli tutkijana sekä Helsingin yliopistossa että Suomen Akatemiassa vuosina 1983–2000. Hänen tutkimustoimintansa painottui sopimus-, vahingonkorvaus- ja vakuutusoikeuteen. Hän toimi Oikeus- ja yhteiskuntatieteellisen yhdistyksen puheenjohtajana vuosina 2000–2002.

Häyhä toimi kuluttajavalituslautakunnan jaoston puheenjohtajana vuosina 1987–2001 sekä markkinatuomioistuimen varajäsenenä vuosina 1994–1998 ja jäsenenä vuosina 1998–2001. Häyhä nimitettiin korkeimman oikeuden jäseneksi 1. lokakuuta 2001. Hän on myös toiminut useissa lainsäädäntötoimikunnissa. Häyhä jäi eläkkeelle vuonna 2024. 

## Julkaisuja
* 
* 
* 

## Lähteet
Tårta på tårta

**Tårta på tårta** on helsinkiläisen Sydän, sydän -yhtyeen EP-levy, joka julkaistiin 5. marraskuuta 2005 levymerkillä Pyramid. Levyn toinen kappale *& Ruokaa* on uusi versio alun perin *[[Kännykkä (albumi)|Kännykkä]]* -albumilla julkaistusta kappaleesta.

## Kappaleet
# 
# 
# 

## Arvostelut
* Desibeli.net: 

## Lähteet
Vol. 3: The Subliminal Verses

**Vol 3: The Subliminal Verses** on metalliyhtye Slipknotin vuonna 2004 julkaisema kolmas studioalbumi.
Levyllä yhtye on ottanut huomattavasti paljon progressiivisemman linjan musiikkiinsa. *[[Before I Forget]]* kappaleesta on tehty musiikkivideo, jossa yhtyeen jäsenet esiintyvät ilman maskeja. Myös kappaleista *[[Vermilion (kappale)|Vermilion]]*, *[[Vermilion pt.2]]*, *[[Duality]]*, *[[The Nameless]]* ja *[[The Blister Exists]]* on tehty musiikkivideot. Albumi on yhtyeen ainoa, joka ei ole Parental Advisory -merkitty. Eli toisin sanoen, se on Slipknotin ainoa "täysin puhdas" albumi.

## Kappaleet

## Kokoonpano
* #0 Sid Wilson - DJ
* #1 Joey Jordison - Rummut
* #2 Paul Gray - Basso ja taustalaulu
* #3 Chris Fehn - Lyömäsoittimet ja taustalaulu
* #4 James Root - Kitara
* #5 Craig "133" Jones - Samplet, koskettimet
* #6 Shawn "Clown" Crahan - Lyömäsoittimet ja taustalaulu
* #7 Mick Thomson - Kitara
* #8 Corey Taylor - Laulu

## Arvostelut
* Imperiumi: 8½/10
* Soundi: 

## Lähteet

## Aiheesta muualla
* Viralliset kotisivut 
* Slipknot Online Fanisivu
Moottoritorpedovene Tarmo

**Moottoritorpedovene Tarmo** (**T 1**) oli Suomen merivoimien Taisto-luokan moottoritorpedovene.

## Valmistus

Insinööri Jarl Lindblom italialaisten esikuvien mukaan suunnittelema alus tilattiin 1943 Turun Veneveistämöltä.

## Palvelus
Vene suojasi 21. kesäkuuta 1944 sisaraluksensa *[[Moottoritorpedovene Tuuli|Tuulen]]* kanssa maa-ammuntaa Pulliniemen pohjoispuolella suorittavaa aputykkivene ''Vienaa''. Osaston paluumatkalla hyökkäsivät Neuvostoliiton ilmavoimien Iljushin Il-2 -maataistelukoneet sitä vastaan. *Tarmoon* osui kymmenisen ammusta, jotka tuhosivat muun muassa aluksen ohjaamon. Samoin alukseen osui pommi tuhoten konehuoneen sekä sytyttäen tulipalon, konealiupseeri kaatui ja kolme miestä haavoittui. Hyökkäyksessä vaurioitunut *Tuuli* pelasti hengissä olevat hieman ennen aluksen tuhoavaa polttoainetankin räjähdystä.

## Lähteet
*
* 
*
*
*

### Viitteet
Virtahevot

**Virtahevot** (Hippopotamidae) on sorkkaeläinten lahkoon kuuluva nisäkäsheimo. Aiemmin virtahevot luettiin sikaeläimiin, mutta nykyisen, geenitutkimuksiin perustuvan käsityksen mukaan niiden lähimpiä eläviä sukulaisia ovat valaat.

Virtahepoja on elänyt ainakin mioseenikaudelta lähtien. Virtahepoja tavataan nykyisin vain Afrikassa. Elossa olevia lajeja on kaksi, kääpiövirtahepo ja varsinainen virtahepo. Eläintieteilivät luokittelevat kummankin virtahepolajin omaan sukuunsa. Molemmat lajit ovat vedessä viihtyviä kasvinsyöjiä, jotka ruokailevat öisin maalla.

## Koko ja ulkonäkö

Nykyiset virtahepolajit poikkeavat selvästi kooltaan. Tavallinen virtahepo voi painaa jopa 4&nbsp;600 kiloa. Kääpiövirtahepo painaa korkeintaan 270 kiloa ja on suunnilleen muutaman kuukauden ikäisen virtahevonpoikasen kokoinen.

Kummallakin lajille on ominaista tynnyrimäinen, vankka ruumis sekä kömpelö rakenne, paksu nahka, suuri pää ja leveä, suurikitainen suu. Jalat ovat pölkkymäiset ja melko lyhyet. Virtahepojen neljää varvasta yhdistää räpylä. Iho on lähes karvaton. Vain hännänpäässä, korvissa, huulissa ja sieraimissa on karvoitusta. Molempien lajien ihossa on punertavaa limaa erittäviä rauhasia. Kun lima kuivuu, niin ihon pintaan muodostuu lakkamainen suojakerros veden haihtumista vähentämään. Ihon alla on paksu rasvakerros.

Hampaisto poikkeaa täysin muista sorkkaeläimistä. Virtahevoilla on kussakin leuanpuoliskossa kaksi etuhammasta, yksi iso kulmahammas, neljä väli- ja kolme poskihammasta, alaetuhampaita on tavallisella virtahevolla neljä kääpiövirtahevolla vain kaksi. Sekä etu- että kulmahampaat ovat avojuuriset ja kasvavat jatkuvasti.

Suuri maha on kolmiosainen. Kasvinsyöjäeläimille tyypillinen umpisuoli puuttuu, mutta suolikanava on pitkä. Virtahevot eivät märehdi ruokaansa. Urokset ovat naaraita suurempia. Naaraalla on vatsassa kaksi nisää. Naaras synnyttää kerralla yleensä vain yhden poikasen.

## Lähteet
*
* 

### Viitteet